Alec Baldwin (gebore 3 April 1958) is 'n Amerikaanse akteur en vervaardiger. Hy is bekend vir sy rolle in die rolprente Glengarry Glen Ross (1992), The Cooler (2003), The Departed (2006), en It's Complicated (2009). Tydens die verfilming van die rolprent Rust op 22 Oktober 2021, het hy 'n kameravrou per ongeluk op die stel doodgeskiet en die regisseur gewond, na hy ‘n vuurwapen met leë koeëls afgevuur het. Baldwin speel die hoofrol in dié Westerse rolprent. Die kameravrou, Halyna Hutchins (42) is met ‘n helikopter na ‘n hospitaal in Sante Fe vervoer, maar het onderweg aan haar wonde beswyk. Die regisseur, Joel Souza (48) is in ‘n kritieke toestand. Die vuurwapen is deel van die film se rekwisiete. Die polisie sê die voorval word nog ondersoek, en geen klagte is nog ingedien nie.